‎(ซีรีส์จาก NETFLIX)
‎(ตีห้าครึ่ง)
‎กลับเข้ามาอยู่ในสมองตื้ดๆ
‎ของเบน กรอสส์แห่งเชอร์แมนโอกส์กันครับ
‎ผมแอนดี้ แซมเบิร์ก ไกด์ทัวร์ที่จะพาคุณๆ
‎ไปชมชีวิตที่สลับซับซ้อนของเด็กคนนี้
‎วางเสื้อโค้ตไว้หน้าประตูเลยครับ ‎เพราะเด็กคนนี้ไม่มีแผ่ว
‎พร้อมไป
‎ใช่เบน ปล่อยเราไปเถอะ
‎(อีก 300 วันส่ง ‎ใบสมัครรอบ 1 โคลัมเบีย)
‎เอาละ เตรียมลุย
‎สบายอยู่แล้ว
‎ตั้งแต่เด็กๆ
‎เบนก็อยากเข้า ม.โคลัมเบียเหมือนพ่อแล้ว
‎แต่เขารู้ว่าถ้าอยากเข้าที่นี่
‎เขาจะต้องมุเรียนอย่างหนัก
‎มากินมื้อเช้าได้แล้วค่ะเจ้าชายน้อย
‎ไม่ทันครับ เดี๋ยวไปเรียนสาย
‎ถ้าไม่กินเดี๋ยวสมองไม่แล่นนะคะ
‎กองทัพต้องเดินด้วยท้อง
‎ไม่เป็นไร ผมกินเนื้อแห้งก็ได้
‎ตอนนี้พ่อแม่คุณอยู่แอริโซนา
‎ฉันต้องดูแลคุณนะ อย่าหักโหมเกินไปสิคะ
‎ผ่อนบ้างอะไรบ้าง
‎ไม่ได้หรอกครับ พลาดไปมันไม่คุ้ม
‎แล้วคนสมัยนี้ก็ไม่ชอบเด็กบ้านรวยแล้ว
‎นี่มันยุคหลังสารคดี ‎เกมโกงมหาวิทยาลัยในฝันนะแพ็ตตี้
‎พ่อเอาเงินฟาดหัวคน ‎ให้ผมเข้าไอวี่ลีกเหมือนสมัยก่อนไม่ได้แล้ว
‎เขาไม่ได้หมายความแบบนั้นจริงๆ หรอก
‎เขารู้ว่าการใช้เงินเส้นเข้ามหาลัยมันผิด มั้ง
‎(ก็คนมันไม่เคยสติแตก)
‎(ทุพภิกขภัยมันฝรั่งในไอร์แลนด์)
‎เฮ้ย ดูตาม้าตาเรือหน่อยไอ้ฟาย
‎เมื่อกี้ว่าไงนะ
‎เปล่า ฉันพูดกับตัวเอง
‎ไปเรียนได้แล้วไอ้ฟาย
‎แล้วไป
‎- ไงวะ ‎- ดูหิวนะเนี่ย
‎- จริงดิ ‎- เออ จัดการมัน
‎เร็วดิ
‎ไม่เห็นน่าสนุกเลย
‎ผู้ชายไม่จำเป็นต้องมีเพื่อนซี้ปึ้กหรอก
‎ถ้าทำแบบจำลอง ‎ทุพภิกขภัยมันฝรั่งสามมิติได้เอบวก
‎โห ผมพูดเองยังเศร้าเองเลย
‎กระจอก
‎(หลักสูตรเข้มข้น ‎ประวัติศาสตร์ยุโรป)
‎(หลักสูตรเข้มข้น ‎ลาติน)
‎ฉันอยากช่วยนะเว้ย ‎แต่อยากเห็นหนังสือร่วงมากกว่าว่ะ
‎เบน กรอสส์
‎อยู่นี่เอง
‎ขอคุยด้วยหน่อยสิ
‎ครูเพิ่งรู้ว่าเธอลงเรียนสิบวิชา
‎มันหนักไปนะ
‎เธอต้องรีบไปดรอปสองวิชา
‎ฮะ ไม่ได้
‎นี่ปีสามเทอมสองแล้วนะครับ
‎ผมจะขี้เกียจไม่ได้ ใกล้ถึงวันสำคัญแล้วนะเตง
‎อย่าเรียกครูว่า "เตง" นะ
‎ขอโทษครับ มันหลุดปาก
‎เบน ตารางแน่นไป ‎เดี๋ยวนี้ตอนเที่ยงเธอยังไม่ได้พักเลย
‎ไม่เห็นต้องพักนี่ครับ ผมวางระบบไว้แล้ว
‎อืม ครูเห็นเธอกินเนื้อแห้งแล้ว
‎ถ้าภายในพรุ่งนี้ ‎ไม่ไปดรอปสองวิชา ครูจะดรอปให้
‎ไม่ได้นะครับ
‎ไม่ได้ก็ต้องได้อะ เตง
‎นายฮอลล์ โยชิดะ
‎แล้วเรียงความเข้ามหาลัยล่ะจ๊ะ
‎ครับ ผมเขียนอยู่ จริงๆ เสร็จแล้วละครับ
‎งั้นเย็นนี้ก็ส่งได้แล้วสิ
‎ใช่ครับ
‎เมื่อวานเธอก็พูดแบบนี้ แต่ไม่ส่ง
‎อยู่ในสแปมเมลมั้งครับ
‎อย่ามาโกหกตาใสนะหนูน้อย
‎ส่งเรียงความได้แล้ว
‎ได้ครับ
‎มัวยืนทำอะไรแถวนี้ ไม่มีเรียนเหรอ
‎เอาละ วีคนี้เราจะทำงานกลุ่มสนุกๆ กันอีกแล้ว
‎ครูจะให้ทำพรีเซนต์เกี่ยวกับ ‎บทเรียนในหลักสูตรของพวกเธอ
‎แล้วออกมาสอนเพื่อนๆ ในชั้น
‎เอ๊ะ ครูจะให้เราทำ ‎แผนการสอนมาสอนเพื่อนๆ เหรอคะ
‎นั่นหน้าที่ครูนี่คะ
‎วันนี้เหวี่ยงแรงนะเดวี่
‎คิดว่าตัวเองเป็นเมียครูเหรอ เอ้ย เมียเก่า
‎พวกคุณอาจจะดูไม่ออก ‎ว่าครูไบรตันกำลังขมขื่นกับการหย่า
‎และไม่อยากยอมรับความจริง
‎แบ่งเป็นกลุ่มละสามคน
‎ไม่น่าเลือกยากนะ
‎ลูกชายครูสองคนยังเลือกแม่เลย
‎มาอยู่กลุ่มเดียวกันมั้ย
‎ฉันรู้ว่านายก็เกลียดงานกลุ่มพอๆ กับฉัน
‎ได้ เพื่อนร่วมกลุ่มคนเก่าฉันขอย้ายห้อง
‎เพราะหาว่าฉันเขียนอีเมล "อวดดีอย่างแรง"
‎เฮ่ย มาได้ไงเนี่ย
‎เพื่อนๆ ซี้ปึ้กของฉันประจำโรงเรียน ‎เดวิต๊องกับหมอนี่
‎นายจะมาเกาะเราเอาเกรดเอใช่มั้ย
‎คิดงี้ได้ไงเนี่ย
‎ฉันแค่เดินมาทักทายถามไถ่สารทุกข์สุกดิบ
‎ฉันจะให้เข้ากลุ่ม ‎ถ้านายยอมใช้บัตรปลอมซื้อเบียร์ให้เรา
‎จัดให้
‎ตามนั้น
‎คืนนี้ฉันว่างคุยงานตอนตีหนึ่ง 15 กับตีสองนะ
‎พวกนายสะดวกมั้ย
‎เพี้ยนน่า เราไม่ตามตารางบ้าบอของนายหรอก
‎หลังเลิกเรียนเจอกันบ้านฉัน
‎ไปไม่ได้ ฉันมีเรียนภาษาจีนกลางทางซูม
‎โอเค งั้นเดี๋ยวให้เทรนต์ทำแทนแล้วใส่ชื่อนาย
‎ไม่เอา
‎เดี๋ยวฉันไป
‎เกือบต้องทำรายงานแล้วสิ
‎โอเค ตารางบ่ายแน่นเอี้ยดของเบน
‎ตอนนี้เอี้ยดกว่าเดิมไปอีก
‎แต่ถ้าถามว่าใครทำได้
‎ก็เบนนี่แหละ
‎ไหวมั้ยไอ้หนู
‎โอเค เราได้บทที่หก ‎การเคลื่อนที่เป็นวงกลมและแรงโน้มถ่วง
‎ด้วยความเคารพเด้อ
‎ฉันสอนไม่ได้เพราะขัดกับความเชื่อทางศาสนา
‎ฉันไม่เคยเชื่อว่าโลก "กลม" เลยน่ะ
‎เทรนต์ นายมาเรียนฟิสิกส์เข้มได้ไง
‎ก็ลงไปงั้นแหละ
‎กะว่ายังไงก็ต้องได้ดีอยู่แล้ว
‎ก็เอาดีหลักสูตรเข้มข้นไปเลยสิคะ ‎เพราะมันนับเป็นซีไง
‎เข้าท่าเหมือนกันนะ
‎ก็เข้าท่ากว่าวิธีของนายตอนนี้แหละ
‎ไม่หรอก เพราะฉันได้เอฟมาด้วย
‎วิธีฉันไม่ดีตรงไหน
‎- ไร้สติไง ‎- เพราะฉันลงสิบวิชาเหรอ
‎เปล่า ฉันลง 11 วิชา ‎แต่เป็นวิชาเลือกบ้าบอไปแล้วสาม
‎ศิลปะสอง เดินชมธรรมชาติอาทิตย์ละครั้งหนึ่ง
‎- เก็บลูกโอ๊กเป็นการบ้าน ‎- เพื่อจะได้เข้าพรินซ์ตันงี้
‎เธอปุ๊นหนักมั้ยตอนชมธรรมชาติ
‎จริงอยู่ว่าฉันอาจจะได้เอวิชาง่ายๆ บ้าง
‎แต่ก็ยังดีกว่านายที่ได้บีล้วนละกัน
‎ปากแจ๋วนะ ฉันไม่มีทางได้บี
‎ได้แน่ ถ้านายยังโหมเรียนเป็นบ้าเป็นหลังอยู่
‎ฉันอยากเป็นตัวแทนขึ้นไปกล่าวสุนทรพจน์
‎ให้นายที่นั่งเรียงตามตัวอักษร ‎กับพวกนักเรียนหางแถวฟังแล้วสิ
‎ข้ามศพฉันปะ…
‎"ข้ามศพฉันปะล่ะ" เหรอ
‎ฮาว่ะ ขอยืมไปใช้หน่อยนะ
‎เดวี่ ลูก…
‎เดวี่ แม่บอกห้ามปิดประตูเวลามีเพื่อนผู้ชายมาไง
‎ไม่ต้องห่วงสองคนนี้ค่ะแม่ ‎หนูไม่เคยเห็นพวกเขาเป็นผู้ชายเลย
‎เฮ้อ โอเค เดี๋ยวไรยาห์จะมาดินเนอร์ที่บ้าน ‎ลูกจะกินด้วยกันมั้ย
‎ไม่ละค่ะ เดี๋ยวหนูกินอาหารแช่แข็งก็ได้
‎โอเค เดี๋ยวฉันรวบรวมงานเรา
‎แล้วส่งไปให้เบนนะ
‎เพราะเครื่องพรินต์ที่บ้านนายดีกว่า
‎เดี๋ยวหมึกสีฟ้าหมดแม่จะซื้อหมึกดำแล้ว
‎เทรนต์กับเบน ถ้าหิวก็กินด้วยกันได้นะจ๊ะ
‎คงไม่ได้ครับ ผมมีการบ้านเพิ่มอีกหกชั่วโมง
‎โห การบ้านหกชั่วโมงเหรอ
‎เป็นนักเรียนแพทย์เหรอ
‎- นายนี่ ‎- หวัดดีเดวี่
‎ไอ้เวรนี่ใครวะ
‎แล้วทำไมเดวี่มองเขาแบบนั้น
‎หวัดดีแอนดี้ นี่จอห์น แม็คเอ็นโรนะ
‎เดี๋ยวผมแจกแจงให้ฟัง
‎นั่นเดส แล้วที่เบนจำเขาไม่ได้
‎เพราะตอนเดวี่กับเดส ‎ทำแบบนี้ในงานปาร์ตี้ของเทรนต์
‎เด็กของคุณทำแบบนี้อยู่
‎อ๋อ เออ ญาติที่ไม่ใช่ญาตินั่นเอง
‎อะนะ คืนนั้นเรามาวไปหน่อย
‎แม่คะ ขอยืมตัวแป๊บนึงได้มั้ย
‎- ทำไมไม่บอกว่ามีแขก ‎- บอกเมื่อกี้ไง
‎ทำไมไม่บอกว่าลูกชายเขาก็มา อ๊อย
‎ตอนนี้เบนลืมการบ้านที่กองรออยู่ไปแล้ว
‎เขาคิดแค่ว่าอยากเห็น ‎บรรยากาศเวลาสองคนนี้อยู่ด้วยกัน
‎เอางี้ ผมว่าผมอยู่กินดินเนอร์ดีกว่า
‎หอมไม่ไหวครับ
‎หอมดิ กลิ่นใบกระวานฟุ้งมากเลยเว้ย
‎ว่าไงเดส ไม่นึกว่าจะได้เจอกันนะเนี่ย
‎ช่วงนี้ทำอะไรอยู่
‎ไปตั้งแคมในป่าที่ไม่มีสัญญาณเนต
‎หรือไปดิจิทัลดีท็อกซ์ที่โจชัวทรี
‎ถ้าเขาหยุดเสพติดเทคโนโลยีได้ก็ดีสิ
‎เด็กคนนี้แชตทั้งวันเลย
‎โห แชตทั้งวันเลยเหรอ
‎- สุดยอด ‎- ใช่เหรอ
‎บางทีมันก็ส่งไม่ไปน่ะ ‎เพราะสัญญาณขาดๆ หายๆ
‎เหย
‎ตอนนี้เบนเริ่มเข้าใจแล้ว
‎พิษรักแรงหึงเริ่มเปลี่ยนเป็นความสงสาร
‎พอรู้ว่าเดวี่โดนหนุ่มหล่อหน้าโง่เทเข้าอีกแล้ว
‎วันนี้เรามีข่าวดีนี่นา
‎- บอกคุณน้าสิเดซี่ ‎- แม่ครับ ไม่ต้อง…
‎โอเคได้ ถ้าลูก ‎ไม่อยากอวดเรื่องตัวเอง แม่จัดให้
‎เดสได้เข้าสแตนฟอร์ดรอบแรกจ้ะ
‎กลับมาอิจฉาเหมือนเดิม
‎กินไม่ได้เหรอเบน ‎ไม่น่าเผ็ดมากนะ ฉันเติมนมให้แล้ว
‎อ๋อ เปล่าครับ กินได้ครับ
‎ว่าไง เมื่อวานดินเนอร์อร่อยมั้ย ‎ฉันเห็นคนน้ำลายหกด้วย
‎เออ นายไง
‎พอรู้ว่าเดสได้เข้าสแตนฟอร์ด นายก็ข่มเขาสุดๆ
‎เปล่าซะหน่อย
‎อย่ามา อยู่ๆ นายก็รัวภาษาจีนกลางใส่เขา
‎จำไม่เห็นได้เลย
‎ฉันถ่ายคลิปเอาไว้แซวนายแล้ว
‎พูดจีนกลางไม่เป็นเหรอ ได้ไงเนี่ย
‎ทุกคนควรจะพูดได้นะ โลกสมัยนี้มันแคบลงเยอะ
‎เอาเหอะ แล้วนี่เธอยังไงเนี่ย ชอบเขาเหรอ
‎ไม่รู้สิ เดี๋ยวนี้เราคุยเรื่องคนที่ชอบกันแล้วเหรอ
‎ไม่เห็นเป็นไรนี่
‎เธอยังเห็นฉันนอนกับผู้หญิงเกือบทั้งโรงเรียน
‎โอเค มันแปลกเว้ย
‎เขาขอเบอร์ฉัน แล้วก็เงียบไปเลย
‎แต่เมื่อคืนเขาดูอ่อยๆ ใช่มั้ย
‎- อ่อยแม่เขาอะนะ มาก ‎- เบน
‎เออ ก็นิดหน่อยแหละมั้ง
‎แต่เธอทำตัวเห่ยจนฉันดูไม่ออกน่ะ
‎"ฉันยังไม่รู้เลย ‎ว่าจะสมัครสแตนฟอร์ดมั้ย ต้องดูก่อน"
‎เอาจริงๆ เธออยากเข้าสแตนฟอร์ดจนจิ๋มสั่นแล้ว
‎เคยถือเนื้อแห้งอยู่ดีๆ แล้วโดนเนื้อฟาดปากมั้ย
‎ก็ได้ ฉันขอแนะนำนะ ไม่ต้องพยายามมาก
‎- ชวนเขาเดตตามสไตล์เธอไปเลย ‎- จะดีเหรอ
‎ใช่ มีอะไรต้องเสียเหรอ ศักดิ์ศรีก็ไม่เหลือแล้ว
‎เอาละทุกคน ถึงกำหนดแล้วนะ
‎ส่งเรียงความเรื่อง ‎การเอาแคลคูลัสมาใช้ในชีวิตจริงได้แล้ว
‎ฮะ อะไรนะครับ
‎วิชาเลขมีเรียงความเหรอ ไม่แปลกเหรอครับ
‎ควรมากถ้าเธอเป็นครูโรงเรียนรัฐบาล
‎ที่สอนนักเรียนก้าวร้าวมาเกือบ 30 ปี
‎เบนไม่ได้ยินตอนครูสั่ง
‎เพราะเขาเปิดออดิโอบุ๊คเรื่องคิงเลียร์ฟัง
‎ตอนกลางคาบเมื่อวานพอดี
‎ไม่ได้ใช้เหรอ ก็ได้
‎งั้นไปเขียนเรียงความเรื่อง ‎การเอาแคลคูลัสมาใช้ในชีวิตจริงมา
‎ผมไม่ได้ทำ ขอส่งพรุ่งนี้ได้มั้ยครับ
‎เธอเห็นแคลคูลัสไม่สำคัญเหรอเบน
‎เธออาจจะชอบเรียนวิชาที่ใช้ได้จริงมากกว่า
‎อย่าง การเงินส่วนบุคคลหรือสุขภาพ
‎เปล่าครับ ผม…
‎งั้นเอางี้นะเบน ครั้งนี้เธอได้ศูนย์คะแนน
‎ศูนย์เหรอครับ แต่ถ้าครั้งนี้ผมได้ศูนย์
‎- เกรดผมจะลงมาอยู่… ‎- บี
‎โอเคซาวานน่าห์ เธอเป็นคนพูดว่า
‎"ไอ้วิชาเลขไร้สาระเนี่ย เรียนไปก็ไม่ได้ใช้"
‎งั้นเธอออกมาอ่านคนแรกเลยแล้วกัน
‎ความพังบังเกิดขึ้นแล้ว
‎เบนได้เกรดบี
‎งั้นเกรดเฉลี่ยเขาก็จะตกลงมาอยู่แถวๆ สี่สิ
‎แต่เขาไม่สนใจเรื่องนั้นเลย
‎เพราะเขาปวดท้องมากจนไม่รู้จะปวดยังไงแล้ว
‎อ้าว นี่ ไหวมั้ยเนี่ย
‎น่าจะไส้ติ่งแตก ฉันต้องไปโรงพยาบาล
‎ตายห่า
‎ช่วยอุ้มให้ฉันดูบอบบางน้อยกว่านี้ได้มั้ย
‎ไม่ใช่ไส้ติ่งอักเสบนะคะคุณกรอสส์
‎เหรอ แน่ใจเหรอครับ
‎คุณเรียนต่อเฉพาะทางที่ไหน เรียนจบรึยังครับ
‎หมอจะไม่ตอบคำถามที่คุณรัวมานะคะ ‎ขอเข้าเรื่องเลยดีกว่า
‎เราพบว่าอาการปวดท้องของคุณ
‎เกิดจากการสะสมของอุจจาระในลำไส้
‎ซึ่งเกิดจากความเครียด ‎และกินอาหารไม่มีประโยชน์
‎ว่าไงนะครับ
‎หมอครับ สรุปนี่เขาอึเต็มท้องเหรอ
‎ใช่ จะว่าอย่างงั้นก็ได้ค่ะ
‎ครับ เป็นคำวินิจฉัยที่คุณไม่อยากฟัง
‎ต่อหน้าเด็กที่ดังที่สุดในโรงเรียนเลย
‎ลำไส้คุณได้เคลื่อนไหวครั้งสุดท้ายเมื่อไหร่คะ
‎ผมว่าก็ไม่กี่วันก่อนนะ ถ้านี่เป็นวันพฤหัส…
‎ก็ 16 วัน
‎- โคตรนาน ‎- โคตรนาน
‎โอเค เนื่องจากในร่างกายคุณ ‎มีของเสียในปริมาณสูงมาก
‎เราจึงจะต้องทำการผ่าตัด
‎เพื่อเอาออกมาค่ะ
‎แล้วผมต้องทำยังไงครับ พ่อแม่ผมอยู่ฟีนิกซ์
‎มีงานเปิดตัวครีมทาผิว ‎ยี่ห้อเอ็นบีเอจเลสของเดวิน บรุคเกอร์
‎ค่ะ ฉันติดต่อพ่อแม่คุณแล้ว ‎พวกเขาให้ฉันคุยกับพี่เลี้ยงคุณ
‎แพ็ตตี้ เชฟเช็นโก้ แต่ตอนนี้ยังติดต่อไม่ได้
‎คุณให้ผู้ใหญ่คนอื่นมาอยู่ด้วยได้มั้ย
‎ผม 18 ครับ
‎ผมอยู่ตอนหมอขับอึให้เขาได้
‎ถ้าพระเจ้าผู้เที่ยงธรรมและปรานีมีจริง ‎ได้โปรดฆ่าเบนที
‎เอาให้ตายเลยครับ
‎คุณกรอสส์
‎คุณกรอสส์ การผ่าตัดประสบความสำเร็จดีนะคะ
‎รู้สึกยังไงคะ
‎สบายดีมั้งครับ
‎หลังผ่าตัดคุณกับผู้ใหญ่ของคุณ
‎ต้องรอให้คุณผายลมก่อนนะคะ
‎อับอายขายหน้าแบบไม่ต้องพักเลยจ้า
‎เรื่องปกติค่ะ เราจะได้รู้ว่าหลังผ่าตัด
‎ทางเดินอาหารของคุณเป็นปกติดี
‎หมอหมายถึงตดดังแค่ไหนครับ
‎แบบทะลุผ้าปูที่นอนเลยมั้ย
‎พวกวัยรุ่นนี่น่ารักเสมอต้นเสมอปลายจริงๆ
‎เฮ้อ ขายหน้าจริงๆ
‎ฉันนึกว่าหลังจากโดนเดวี่คบซ้อน
‎จะไม่ต้องเจอนายแล้วซะอีก
‎นั่นดิ แต่ต้องมาเจอกันอีก
‎นั่งรอนายตด
‎ว่าแต่เดวี่เป็นไงมั่ง
‎ก็สบายดีมั้ง
‎ที่จริงตอนนี้เขามีคนใหม่แล้วแหละ
‎ที่ฮาคือไอ้หมอนั่นเหมือน ‎เราสองคนรวมกัน ถ้าเราเป็นคนอินเดียนะ
‎ฉันยังงงอยู่เลยว่าเขาชอบเราพอๆ กันได้ไง
‎เพราะเราคนละขั้วเลยน่ะ
‎เพราะนายหล่อมาก แต่ฉันเนิร์ดจนเพื่อนไม่คบ
‎เปล่า ฉันไม่ได้คิดแบบนั้นเลย
‎ที่จริงเมื่อก่อนฉันก็มีหึงนายนะ
‎ฮะ หึงเรื่อง
‎เพราะนายฉลาดเหมือนเดวี่ไง
‎มันเป็นความลึกซึ้งที่ฉันไม่มีวันเข้าถึง
‎อืม นะ
‎การเป็นคนฉลาดมันไม่ได้ดีขนาดนั้นหรอก
‎นายคงไม่ค่อยได้เข้าโรงพยาบาล
‎เพราะลำไส้แปรปรวน
‎เออ ไม่เคยเลยนะ
‎แล้วทำไมนายเครียดนักล่ะ
‎ไม่รู้สิ คงเพราะอนาคตของฉันขึ้นอยู่กับ
‎สิ่งที่จะเกิดขึ้นหกเดือนข้างหน้ามั้ง
‎พูดถึงมหาลัยเหรอ ยังไงนายก็มีที่เรียนเว้ย
‎ฉันไม่อยากเข้ามหาลัยไหนก็ได้
‎ฉันอยากเข้าโคลัมเบีย แต่ไม่รู้จะมีปัญญามั้ย
‎ก็ไม่ต้องเข้าดิ แล้วไงวะ
‎ไม่ได้ "แล้วไง" ไม่ได้
‎- ฉันต้องได้เข้า ‎- ถ้าไม่ได้ล่ะ
‎ก็เหนื่อยเปล่า อนาคตพังทลาย
‎ทำให้ตัวเอง ครอบครัว และพ่อฉันผิดหวัง
‎นี่นายทำเพื่อพ่อเหรอ
‎ช่างหัวพ่อเหอะ
‎นายเรียนหนักมากจนไม่ได้อึตั้งสองอาทิตย์
‎ถ้าฉันเป็นพ่อนาย ฉันคงภูมิใจ
‎ไม่ใช่ที่นายอั้นอึเก่งนะ
‎แต่ภูมิใจที่นายตั้งใจเรียนมาก
‎ขอบใจนะ
‎เปลี่ยนเรื่องเหอะ ทำไรอยู่เนี่ย
‎เขียนเรียงความเข้ามหาลัย
‎โจทย์บ้าบอมาก
‎"พูดถึงเหตุการณ์ ‎ที่หล่อหลอมให้คุณเป็นอย่างที่เป็น"
‎ฉันไม่รู้จะตอบยังไง
‎ไม่รู้จักคำว่าเหตุการณ์เหรอ
‎ดูถูกกันชิบเป๋ง
‎เหตุการณ์น่ะรู้เว้ย
‎แต่ฉัน…
‎ฉันไม่รู้ว่าตัวเองเป็นคนยังไง
‎ตลกน่า ไม่รู้จักตัวเองได้ไงวะ
‎นายเป็นคนเดียวในโรงเรียนที่ทุกคนรู้จัก
‎ดังจนมีของหวานเป็นชื่อนายอะ
‎นั่นมันแค่เปลือกนอกเว้ย ไม่ใช่ตัวตนของฉัน
‎โอเค งั้นตัวตนนายเป็นไง
‎ไม่รู้ดิ
‎ฉันว่าฉันเป็นคนที่…
‎ช่างมันเหอะ ฉันกระดากว่ะ
‎จะกระดากแค่ไหน ‎ก็สู้ฉันคืนนี้ไม่ได้หรอก อย่ามาเยอะ
‎นายว่าที่จริงนายเป็นคนยังไง
‎ฉันเป็นพี่ชายที่แสนดีมาก
‎หรือจะพูดถึงตอนรับเลี้ยงน้องสาวบุญธรรมดี ฉัน…
‎นายมีน้องสาวบุญธรรมเหรอ ตัวเรียกคะแนนเลย
‎ไหนลองลิสต์ซิว่าน้องนาย
‎ช่วยให้นายได้รู้จักตัวเองยังไงบ้าง
‎มาดิ เดี๋ยว… ฉันช่วย
‎หลังจากขายขี้หน้ามาทั้งวัน
‎สถานการณ์ก็เริ่มดีขึ้น
‎ไม่ใช่แค่เรื่องที่เบนได้อยู่กับเพื่อนผู้ชายบ้าง
‎แต่เขาแค่ตดเบาๆ ตอนกลางคืนเอง
‎ไม่ทะลุผ้าปูที่นอนและไม่ส่งกลิ่นด้วย
‎ว่าไงคนเก่ง
‎พ่อ ทำไมไม่อยู่แอริโซนาล่ะครับ
‎ก็ลูกพ่อเข้าโรงพยาบาลนี่
‎ลูกโอเคมั้ย
‎ครับ ผมหายแล้ว
‎หมอบอกว่าเกิดจากความเครียด
‎อีกหน่อยลูกน่าจะบ้างานเหมือนพ่อนะ
‎ครับ
‎แต่ที่จริง
‎ผมไม่อยากเป็นแบบนั้น
‎ผมจะดรอปเรียนนะครับพ่อ
‎แต่อาจจะทำให้โอกาสเข้าโคลัมเบียน้อยลง
‎ผมรู้ว่ามันสำคัญกับพ่อแค่ไหน
‎นี่ลูก
‎เหตุผลที่พ่อทำงานหนักมาตลอดชีวิต
‎ก็เพื่อจะทำให้คุณปู่ภูมิใจ
‎ขนาดเขาตายไป 30 ปีแล้ว
‎พ่อยังพยายามทำให้เขาภูมิใจอยู่เลย
‎เบน พ่อภูมิใจในตัวลูกนะ
‎ไม่ว่าลูกจะเข้ามหาลัยอะไร
‎ไม่ว่าลูกจะทำอะไร
‎พ่อก็ยังภูมิใจ
‎พ่อก็
‎จริงๆ นะลูก
‎พ่ออยากบอกให้รู้ไว้
‎พ่อรู้ว่าตัวเองก็ไม่ใช่พ่อที่ดีที่สุดในโลก
‎แต่พ่อจะเป็นพ่อที่ดีกว่าคุณปู่ให้ได้
‎ลูกเป็นเด็กฉลาดมาก
‎แล้วพ่อก็รักลูกสุดๆ
‎ผมก็รักพ่อครับ
‎ในที่สุดเบนก็ได้ยินสิ่งที่เขาอยากได้ยินมานาน
‎และเป็นครั้งแรกตั้งแต่เข้าเรียนอนุบาล
‎ที่เขาไม่รู้สึกเครียดเลย
‎วันต่อมา เบนรู้สึกโล่งขึ้นในหลายๆ ด้าน
‎อรุณสวัสดิ์ครับครูกรับส์
‎ผมคิดแล้วว่าจะดรอป ‎แคลคูลัสบีซีเข้มข้นกับสถิติครับ
‎ดีจ้ะ
‎ครูดีใจนะที่เธอคิดได้ซะที
‎เบนรู้ตัวแล้วว่าโคลัมเบียไม่ได้สำคัญที่สุดในชีวิต
‎แต่ผมขอลงวิชาเลือกได้มั้ยครับ พวกศิลปะก็ได้
‎แต่เขาก็ยังอยากเข้าที่นั่น
‎ได้จ้ะ
‎แพกซ์ตัน
‎เธอเขียนเรียงความได้ดีมาก
‎จับใจจริงๆ จ้ะ
‎ครูเพิ่งรู้นะว่าเธอลึกซึ้งขนาดนี้
‎ครูร้องไห้เลย
‎จริงเหรอครับ
‎ว่าไง
‎อ้าว ว่าไง
‎มีอะไรจะบอก เดสกับฉันจะไปเดตกัน
‎โห เธอแบล็กเมลเขาเหรอ
‎หนักกว่าอีก ฉันทำตามที่นายบอก
‎ฉันทักแชตไปชวนเขากินโฟรโย่ ‎แล้วเขาตอบว่าไป
‎ฉันก็ไม่ค่อยอยากพูดแบบนี้หรอกนะ
‎แต่ขอบใจมาก
‎ปกติเวลาได้ยินเรื่องแบบนี้เบนจะหึงปรี๊ดเลย
‎แต่เมื่อคืนเขาได้บทเรียนแล้ว
‎ว่าถ้าทรมานนักก็ต้องปล่อยมันไป
‎นั่งด้วยกันมั้ย
‎ไม่อะ ฉันจะไปซื้ออะไรดื่มก่อนเข้าเรียน
‎ขอให้คบกับหมอนั่นนานๆ นะเดวิด
‎ท่าทางอีกหน่อยจะรวย
‎ฝันไปสิ ฉันจะเป็น ‎มหาเศรษฐีใจงามคนแรก เหมือนริอานน่า
‎เพ้อเจ้อ
‎อะไรวะ
‎เฮ่ย ได้ข่าวว่าเมื่อคืนนายช่วยเพื่อนซี้ฉัน
‎เพื่อนของเพื่อน ก็คือเพื่อนของฉันเว้ย
‎อ๋อ ก็ดีนะเทรนต์
‎เฟี้ยว ไปคุยกับพวกเรามั้ย
‎นายกับแก๊งหน้าหล่ออะเหรอ
‎- แก๊งอะไรวะ ‎- อ๋อ เอ่อ…
‎ไม่มีอะไร เอาดิ
‎แจ๋ว มาเลย
‎ถึงอนาคตของเบนจะยังไม่ชัดเจน
‎แต่อย่างน้อยตอนนี้เขาก็ร่าเริงสมวัยดี
‎เอ้า แม็คเอ็นโรกลับมาทำงาน
‎เลิกอู้ได้แล้วไอ้หนุ่มหน้ามน
‎คำบรรยายโดย นวลักษณ์ เกียรติ